**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Öregiskola Közösségi Ház és Könyvtár**

Az ülés időpontja: **2017. február 20. (hétfő) 17 óra**

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Gerely Gábor képviselő, Dr. Szabó András Lajos képviselő, Tegzes Endre képviselő, Papp István jegyző, dr. Halmosi-Rokaj Odett aljegyző, Györgyi Zoltán főépítész, dr. Visnyay Noémi osztályvezető, Grégerné Papp Ildikó osztályvezető

**Megjelentek:** Fodor Attila elnök*,* Bánóczi Margit, Honti Zoltán, Szabó Orsolya, Gerlóczyné Furulyás Katalin, Kiszelné Mohos Katalin polgármester,Tegzes Endre képviselő, Papp István jegyző, dr. Halmosi-Rokaj Odett aljegyző, Györgyi Zoltán főépítész, dr. Visnyay Noémi osztályvezető, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Fodor Attila elnök:** Köszöntöm a bizottság tagjait, polgármester asszonyt. A bizottság ülését megnyitom. Megállapítom, hogy a bizottságból 6 fő jelen van, tehát a bizottság határozatképes. Hiányzó Kropkó Péter. Van-e kérdés, hozzászólás az ülés napirendjéhez? Nincs, akkor szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**5/2017. (II. 20.) HATÁROZATA**

**Tárgy: Nagykovácsi Nagyközség Önkormányzat Oktatási kulturális, sport, turisztikai és környezetvédelmi bizottság 2017. február 20-i ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2017. február 20-i ülésén az alábbi napirendet tárgyalja:

1. **Döntés a Mária Út Egyesülettel történő együttműködésről E – 14**

***Zárt ülés:***

1. **Döntés a Nagykovácsi 4561/2 hrsz-ú ingatlan sport, rekreációs célú hasznosítására vonatkozó egyfordulós, nyilvános pályázat kiírásról E – 17**

 **Határidő:** azonnal

**Felelős:** OKB elnök

**1. napirendi pont**

**Döntés a Mária Út Egyesülettel történő együttműködésről**

**Fodor Attila elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.*

**Fodor Attila elnök**: Köszönöm. Kérdezem, hogy van-e kérdés, javaslat?

**Honti Zoltán:** Azt szeretném megkérdezni, hogy ezzel kapcsolatban lesz-e a Készenléti Szolgálatnak valamiféle tennivalója? Például a terület előkészítésében, vagy a rendezvény biztosításában.

**Grégerné Papp Ildikó osztályvezető:** A terület bejárását a hivatal elvégzi, a jelentkezők száma azonban még nem tudható, ez sok szempontból befolyásolja a szervezést. A zarándokút Nagykovácsira eső szakasza egy egynapos rendezvény lenne, ahol a zarándokok fogadása tekintetében adódhat majd feladat, de nem a Készenléti Szolgálat számára, hanem inkább egyházi részről.

**Kiszelné Mohos Katalin polgármester:** Tudomásom szerint korábban is történt már ilyen, és azt teljes egészében az egyház intézte. A másik, hogy arra gondoltam, hogy a Regnummal lehetne együttműködni a szervezés során. A zarándokok vendégül látását lehetne közösen megszervezni.

**dr. Klein Katalin**: Két kiegészítést tennék az előterjesztésben. Egyrészt szerepel, hogy a testület a Kossuth L. u. 45. szám alatt található felépítményes ingatlant zarándok vezető központ kialakítására jelölte ki. Szerintem mindenképpen hozzá kell tenni, hogy továbbá zarándokszállás céljára. A másik, hogy a határozati javaslatban nem egyértelmű a megfogalmazás. Pontosabban azt kellene kihangsúlyozni, hogy az önkormányzat a Mária Egyesület által megküldött szerződés aláírását nem támogatja, amellett, hogy a zarándoknap szervezésében természetesen részt vállal, és az együttműködéstől nem zárkózik el.

**Fodor Attila elnök**: Köszönöm. Ezt a javaslatot így elfogadhatónak tartom. Kérdezem a bizottság tagjait, hogy van-e ehhez a módosításhoz kapcsolódó kérdés, hozzászólás? Nincs. Akkor erről a módosításról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**6/2017. (II. 20.) HATÁROZATA**

**Tárgy: Döntés a Mária Út Egyesülettel történő együttműködésről**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek az alábbi határozati javaslat elfogadását:

Nagykovácsi Nagyközség Önkormányzatának Képviselő-testülete úgy dönt, hogy a Mária Út Egyesület által megküldött szerződési ajánlat formájában az együttműködési megállapodás aláírását nem támogatja, azonban csatlakozni kíván a Mária Út Közhasznú Egyesület által szervezett 1Úton Nemzetközi Zarándoknap rendezvény Nagykovácsi településre eső szakaszának megszervezéséhez, kontaktszemélyt jelöl ki, valamint vállalja, hogy a Mária Út Nagykovácsi közigazgatási területére eső szakaszán a zarándokút jelzéseinek felfestéséről, karbantartásáról gondoskodik. A cselekvési program fő elemei közül a Polgármesteri Hivatalon keresztül történő megvalósítással a jelzések felfestésére 38.000 Ft-ot, valamint az 1Úton Nemzetközi Zarándoknap rendezvényre 35.000 Ft-ot biztosít.

**Határidő**: azonnal

**Felelős**:Polgármester

**Fodor Attila elnök:** Köszönöm. Kérdezem, hogy van-e további kérdés, hozzászólás. Nincs, akkor ezzel a bizottság nyílt ülését 16 óra 48 perckor lezárom. A 2. napirendi pont tárgyalására zárt ülésen kerül sor.

K.m.f.

 Fodor Attila Bánóczi Margit

 elnök tag